WICE ร่วง 3% คาดนักลงทุนขายทำกำไร หลังราคาวิ่ง 5 วันติด
WICE ร่วง 3% มาที่ 13.30 บ. คาดนักลงทุนขายทำกำไร หลังราคาวิ่งต่อเนื่อง 5 วันติด โบรกมองไตรมาส 3/65 ผลงานโตต่อเนื่อง รับปริมาณขนส่งอยู่ในเกณฑ์ดี เคาะเป้าพื้นฐาน 22.10 บ.
WICE ร่วง 3% มาที่ 13.30 บ. คาดนักลงทุนขายทำกำไร หลังราคาวิ่งต่อเนื่อง 5 วันติด โบรกมองไตรมาส 3/65 ผลงานโตต่อเนื่อง
22 ส.ค. 2565

ผู้สื่อข่าวรายงานว่า วันนี้ (22 ส.ค.65) ราคาหุ้น บริษัท ไวส์ โลจิสติกส์ จำกัด (มหาชน) หรือ WICE ล่าสุด ณ เวลา 15:59 น. อยู่ที่ระดับ 13.30 บาท ลบ 0.40 บาท หรือ 2.92% สูงสุดที่ 13.70 บาท ต่ำสุดที่ระดับ 13.20 บาท ด้วยมูลค่าซื้อขาย 67.95ล้านบาท

ทั้งนี้ ราคาหุ้น WICE ปรับตัวลง คาดว่านักลงทุนขายทำกำไร หลังราคาหุ้นปรับตัวขึ้นแรงมาอย่างต่อเนื่อง
ด้านบล.เมย์แบงก์ (ประเทศไทย) ระบุในบทวิเคราะห์ (19 ส.ค.65) ว่า ประเมินราคาเป้าหมายหุ้น WICE ที่ 22.10 บาท โดยคาดแนวโน้มไตรมาส 3/65 จะขยายตัวขึ้น สอดคล้องกับภาพรวมปริมาณการขนส่งที่ยังอยู่ในเกณฑ์ดี (Sea &amp; Air) รวมถึง GPM ที่ยังมีแนวโน้มที่ดีต่อเนื่อง